CELEX: 62015CN0316
Language: sk
Date: 2015-06-26 00:00:00
Title: Vec C-316/15: Návrh na začatie prejudiciálneho konania, ktorý podal Supreme Court of the United Kingdom (Spojené kráľovstvo) 26. júna 2015 – The Queen on the application of Hemming (podnikajúci ako „Simply Pleasure Ltd.“) a i./Westminster City Council

21.9.2015   
            
            
               SK
            
            
               Úradný vestník Európskej únie
            
            
               C 311/22
            
         Návrh na začatie prejudiciálneho konania, ktorý podal Supreme Court of the United Kingdom (Spojené kráľovstvo) 26. júna 2015 – The Queen on the application of Hemming (podnikajúci ako „Simply Pleasure Ltd.“) a i./Westminster City Council
   (Vec C-316/15)
   (2015/C 311/27)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Supreme Court of the United Kingdom
   
      Účastníci konania pred vnútroštátnym súdom
   
   
      Odporcovia: Hemming (podnikajúci ako „Simply Pleasure Ltd.“), James Alan Poulton, Harmony Ltd, Gatisle Ltd, podnikajúci ako „Janus“, Winart Publications Ltd, Darker Enterprises Ltd, Swish Publications Ltd.
   
      Odvolateľka: Westminster City Council
   
      Prejudiciálne otázky
   
   Keď žiadateľ o udelenie alebo predĺženie licencie pre sexuálne zariadenie musí zaplatiť poplatok pozostávajúci z dvoch častí, pričom jedna súvisí so spracovaním žiadosti a je nenávratná, zatiaľ čo druhá sa týka správy systému udeľovania licencií a v prípade zamietnutia žiadosti je návratná:
   
               1.
            
            
               znamená samotná požiadavka zaplatiť poplatok vrátane druhej návratnej časti z hľadiska európskeho práva, že odporcom vznikla v dôsledku ich žiadostí povinnosť zaplatiť poplatok, ktorý bol v rozpore s článkom 13 ods. 2 smernice 2006/123/ES o službách na vnútornom trhu (1) v rozsahu, v akom presiahol náklady Westminster City Council na spracovanie žiadosti?
            
         
               2.
            
            
               závisí záver, že takáto požiadavka by sa mala považovať za požiadavku zahŕňajúcu poplatok – alebo, ak ju za takú treba považovať, poplatok presahujúci náklady Westminster City Council na spracovanie žiadosti – od vplyvu ďalších (a ak áno, akých) okolností, akými sú napríklad:
               
                           a)
                        
                        
                           dôkaz preukazujúci, že platba druhej návratnej časti pre žiadateľa predstavovala alebo by pravdepodobne predstavovala nejaký vlastný náklad alebo stratu;
                        
                     
                           b)
                        
                        
                           výška druhej návratnej časti a doba, počas ktorej sa zadržiava predtým, ako je vrátená, alebo
                        
                     
                           c)
                        
                        
                           úspory nákladov Westminster City Council na spracovanie žiadostí (teda jej nenávratných nákladov), ktoré vyplývajú z požiadavky uhradiť vopred poplatok pozostávajúci z dvoch častí, ktoré musia zaplatiť všetci žiadatelia?
                        
                     
         
      (1)  Ú. v. EÚ L 376, s. 36.